cyanic-selkie/wikianc huggingface dataset:
শিমলা জেলা
জনসংখ্যা
২০১১ সালের জনগণনা অনুযায়ী, জেলার মোট জনসংখ্যার ৬৮% তাদের প্রথম ভাষা হিসেবে পাহাড়ী ভাষা ব্যবহার করে, ২০% হিন্দি বেছে নিয়েছে, ৪% নেপালি ভাষায় কথা বলে, ১.৪% স্প্যানিশ পাঞ্জাবি এবং ১% এর‌ও কম লোক কানগ্রি ভাষায় কথা বলে।
প্রশাসন
শিমলা জেলা ১২টি তফসিল; রামপুর, কুমারসাইন, সিওনি, সিমলা (গ্রামীণ), সিমলা (শহুরে), থিওগ, চৌপাল, জুব্বাল, কোটখাই, রোহরু, চিরগাঁও, দোদ্র কাওয়ার ও ১০ কমিউনিটি উন্নয়ন; মাশোব্রা, থিওগ, চৌপাল, জুব্বাল কোটখাই, রোহরু, রামপুর, নারকান্দা (কুমারসাইন), চিরগাঁও, বাসন্তপুর, ননখড়ি ব্লকে বিভক্ত। এগুলো আবার ৩৬৩টি গ্রাম পঞ্চায়েতে বিভক্ত।
এ জেলায় হিমাচল প্রদেশের বিধানসভার ৮টি কেন্দ্র রয়েছে; রামপুর, শিমলা গ্রামীণ, শিমলা শহুরে, থিওগ-কুমারসাইন, চৌপাল, জুব্বাল-কোটখাই, রোহরু, কাসুমপতি বিধানসভা কেন্দ্র।
যুক্তরাজ্যে নারীর ইতিহাস
যুক্তরাজ্যে নারীর ইতিহাস গত দুই সহস্রাব্দে ব্রিটেনে নারীদের সামাজিক, সাংস্কৃতিক ও রাজনৈতিক ভূমিকাকে অন্তর্ভুক্ত করে।
মধ্যযুগ
মধ্যযুগীয় ইংল্যান্ড ছিল একটি পুরুষতান্ত্রিক সমাজ এবং নারীদের জীবন লিঙ্গ ও কর্তৃত্ব সম্পর্কে সমসাময়িক বিশ্বাস দ্বারা ব্যাপকভাবে প্রভাবিত ছিল। তবে, নারীদের অবস্থান তাদের সামাজিক শ্রেণী সহ বিভিন্ন কারণের উপর নির্ভর করত; সেগুলি হলো তারা অবিবাহিত, বিবাহিত, বিধবা বা পুনর্বিবাহিত কিনা; এবং তারা দেশের কোন অংশে বাস করে। হেনরিয়েটা লেজার যুক্তি দেন যে নারীদের তাদের বাড়ি এবং সম্প্রদায়ে অনেক অনানুষ্ঠানিক ক্ষমতা ছিল, যদিও তারা আনুষ্ঠানিকভাবে পুরুষদের অধীনস্থ ছিল। তিনি মধ্যযুগে নারীদের অবস্থার অবনতি চিহ্নিত করেন, যদিও তারা সংস্কৃতি ও আধ্যাত্মিকতায় শক্তিশালী ভূমিকা ধরে রেখেছে।
উল্লেখযোগ্য লিঙ্গ বৈষম্য পুরো সময় জুড়েই ছিল, কারণ নারীদের সাধারণত জীবন-পছন্দ, কর্মসংস্থান ও বাণিজ্যে প্রবেশাধিকার এবং পুরুষদের তুলনায় আইনি অধিকার সীমিত ছিল। নরম্যান আক্রমণের পর সমাজে নারীর অবস্থান বদলে যায়। সামন্ততান্ত্রিক ব্যবস্থার বিকাশ ও ইংরেজ আইন ব্যবস্থার প্রসারের ফলে নারীর অধিকার ও ভূমিকা আরও তীক্ষ্ণভাবে সংজ্ঞায়িত হয়েছে; কিছু নারী এতে উপকৃত হয়েছিল, অন্যদিকে অন্যান্যদের ক্ষতি হয়েছিল। স্বাধীন নারীদের সম্পত্তির মালিকানার অধিকারকে স্পষ্ট করে দ্বাদশ শতাব্দীর শেষের দিকে বিধবাদের অধিকার আনুষ্ঠানিকভাবে আইনে নির্ধারণ করা হয়েছিল, কিন্তু এটি অগত্যা নারীদের তাদের ইচ্ছার বিরুদ্ধে জোরপূর্বক পুনর্বিবাহ দেওয়া থেকে বিরত করেনি। বিশপের উত্তরাধিকারের অধীনে সরকারি প্রতিষ্ঠানের বৃদ্ধি আনুষ্ঠানিক সরকারে রাণী ও তাদের পরিবারের ভূমিকা হ্রাস করেছে।
সেভিয়া ফুটবল ক্লাব
সেভিয়া ফুটবল ক্লাব (সাধারণত সেভিয়া নামে পরিচিত) হচ্ছে সেভিল ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৮৯০ সালের ২৫শে জানুয়ারি তারিখে প্রতিষ্ঠিত হয়েছে।   সেভিয়া তাদের সকল হোম ম্যাচ সেভিলের এস্তাদিও রামোন সানচেজ পিসহুয়ানে খেলে থাকে; যার ধারণক্ষমতা হচ্ছে ৪১,১৭৪। বর্তমানে এই ক্লাবের ম্যানেজারের দায়িত্ব পালন করছেন হুলেন লোপেতেগি এবং সভাপতির দায়িত্ব পালন করছেন হোসে কাস্ত্রো কারমোনা। স্পেনীয় আক্রমণভাগের খেলোয়াড় জেসাস নাভাস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সেভিয়া এপর্যন্ত ১১টি শিরোপা জয়লাভ করেছে; যার মধ্যে ১টি লা লিগা শিরোপা, ৪টি সেহুন্দা ডিভিশন শিরোপা, ৫টি কোপা দেল রে এবং ১টি স্পেনীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৬টি শিরোপা জয়লাভ করেছে; যার মধ্যে ৫টি উয়েফা ইউরোপা লীগ শিরোপা এবং ১টি উয়েফা সুপার কাপ শিরোপা রয়েছে।
স্বাধীনতা জাদুঘর (ভোলা)
স্বাধীনতা জাদুঘর বাংলাদেশের ভোলার বাংলাবাজারে অবস্থিত একটি জাদুঘর ও গবেষণাগার। এ জাদুঘরে ব্রিটিশ বিরোধী আন্দোলন থেকে শুরু করে স্বাধীনতা আন্দোলন পর্যন্ত পর্যন্ত বিভিন্ন ঘটনাবলীর তথ্য ও তথ্যচিত্র সংরক্ষণ ও প্রদর্শন করা হয়।
ইতিহাস
বাংলাদেশের তৎকালীন বাণিজ্যমন্ত্রী তোফায়েল আহমেদের মায়ের নামে ভোলার বাংলাবাজারে প্রতিষ্ঠিত ফাতেমা খানম কমপ্লেক্সে ২০১৫ সালের দিকে জাদুঘরটির নির্মাণকাজ শুরু হয়। এর ভিত্তিপ্রস্তর স্থাপন করেছিলেন তৎকালীন অর্থমন্ত্রী আবুল মাল আবদুল মুহিত। ইতিহাসবিদ ড. মুনতাসীর মামুন সহ বেশ কয়েকজন গবেষক জাদুঘরটি সংগ্রহশালা সমৃদ্ধকরণের কাজ করেন।
মুক্তিযুদ্ধের ইতিহাস সংরক্ষণে ভোলার বাংলাবাজারে অবস্থিত এই জাদুঘরটি রাষ্ট্রপতি মো. আবদুল হামিদ ২০১৮ সালের ২৫শে জানুয়ারী উদ্বোধন করেন।
বিবরণ
ভোলার স্বাধীনতা জাদুঘরে বাঙালির ঐতিহ্য, মুক্তিযুদ্ধ ও বঙ্গবন্ধুর অবদানের দুর্লভ তথ্যচিত্র সংরক্ষণ করা হয়েছে। বাংলাদেশের স্বাধীনতা অর্জনের ৮০ বছরের ধারাবাহিক প্রক্রিয়া তথ্য, চিত্র ও ডিজিটাল তথ্যচিত্রের মাধ্যমে প্রদর্শন করা হয়।
জাদুঘরটিতে তিনটি গ্যালারি রয়েছে। প্রথম তলার গ্যালারিতে এক পাশে ইতিহাস এতিহ্য, প্রত্নতাত্ত্বিক নিদর্শন, ব্রিটিশবিরোধী আন্দোলন, ’৪৭-এ দেশভাগ ও ভাষা আন্দোলনের দুর্লভ ছবি ও তথ্য রয়েছে। অপর পাশে রয়েছে গ্রন্থাগার ও গবেষণাগার। এছাড়া ওই একই তলায় রয়েছে মাল্টিমিডিয়া ডিসপ্লে হলরুম। দ্বিতীয় তলায় রয়েছে ভাষা আন্দোলন থেকে মুক্তিযুদ্ধের আগ পর্যন্ত ইতিহাসের মুহূর্তগুলোর চিত্রকল্প। তৃতীয় তলায় রয়েছে যুক্তফন্ট, ’৫৮-এর আন্দোলন, পাকিস্তানের সামরিক শাসন, ’৬৬-এর আন্দোলন, ’৬৯-এর গণআন্দোলন, ’৭০-এর নির্বাচন, ৭ মার্চের ভাষণ, ’৭১-এর মুক্তিযুদ্ধ, বঙ্গবন্ধুর বিভিন্ন সময়ের দুর্লভ আলোকচিত্র। এছাড়া বঙ্গবন্ধুর সকল ভাষণের অডিও ও ভিডিওর ডিজিটাল প্রদর্শনীও রয়েছে এখানে।
তোমা সঁকারা
তোমা ইজিদর নোয়েল সঁকারা (Thomas Isidore Noël Sankara; আ-ধ্ব-ব: [tɔma izidɔʁ nɔɛl sɑ̃kaʁa]; ২১শে ডিসেম্বর, ১৯৪৯ - ১৫ই অক্টোবর, ১৯৮৭) আফ্রিকার রাষ্ট্র বুর্কিনা ফাসো-র একজন সামরিক কর্মকর্তা, মার্কসবাদী বিপ্লবী ও ১৯৮০-র দশকে দেশটির একজন সর্ব-আফ্রিকাবাদী রাষ্ট্রপতি ছিলেন। তিনি ১৯৮৩ সালে একটি সামরিক অভ্যুত্থানের মাধ্যমে ক্ষমতায় আরোহণ করেন এবং ১৯৮৭ সালে আরেকটি বিরুদ্ধ সামরিক অভ্যুত্থানে নিহত হবার আগ পর্যন্ত দেশটির রাষ্ট্রপতি ছিলেন। সমর্থকদের কাছে তিনি এক মনোমুগ্ধকর ও প্রবাদপ্রতিম বিপ্লবী নেতা হিসেবে গণ্য হন। তাঁকে প্রায়শই "আফ্রিকার চে গেভারা" নামে ডাকা হয়।
১৯৮৩ সালে প্রধানমন্ত্রী পদে নিযুক্ত হবার পরে ক্ষমতাসীন সরকারের সাথে বিবাদে জড়ানোর সূত্র ধরে সঁকারা কারাবন্দী হন। তিনি যখন গৃহবন্দী ছিলেন, তখন তাঁর নামে একদল বিপ্লবী বছরের শেষভাগে দেশের জনগণের সমর্থন নিয়ে এক সামরিক অভ্যুত্থানের মাধ্যমে ক্ষমতা দখল করে। ৩৩ বছর বয়সে সঁকারা ঊর্ধ্ব ভোল্টা প্রজাতন্ত্রের রাষ্ট্রপতিতে পরিণত হন। অনতিবিলম্বে তিনি সামাজিক, অর্থনৈতিক ও পরিবেশগত পরিবর্তনের বিভিন্ন কর্মসূচি চালু করেন এবং দেশটির ফরাসি ঔপনিবেশিক নাম বদলে বুর্কিনা ফাসো রাখেন, যার অর্থ "দুর্নীতিগ্রস্ত হয় না, এমন জাতির দেশ"। দেশটির জনগণের জাতীয়তার নাম দেওয়া হয় বুর্কিনাবে ("ঋজু বা অকপট জাতি") সঁকারা-র বৈদেশিক নীতি ছিল উপনিবেশবাদ-বিরোধী। তিনি আন্তর্জাতিক মুদ্রা তহবিলসহ এইরূপ অন্যান্য সাহায্য সংস্থাগুলির কাছ থেকে আর্থিক সাহায্য প্রত্যাখ্যান করেন। তিনি অন্যান্য উৎস থেকে বৈদেশিক সাহায্য গ্রহণ করলেও অভ্যন্তরীণ আয় বৃদ্ধির মাধ্যমে ও সাহায্যের উৎসগুলির বৈচিত্র্যায়নের মাধ্যমে সাহায্যের উপরে নির্ভরশীলতা কমানোর চেষ্টা করেন।
তাঁর অভ্যন্তরীণ নীতিগুলির লক্ষ্য ছিল কৃষিখাতে স্বনির্ভরতা ও ভূমি সংস্কারের মাধ্যমে দুর্ভিক্ষ প্রতিরোধ করা, দেশব্যাপী সাক্ষরতা অভিযানের মাধ্যমে শিক্ষাকে অগ্রাধিকার প্রদান করা এবং আনুমানিক ২০ লক্ষ শিশুকে মস্তিকঝিল্লিপ্রদাহ (ম্যানিঞ্জাইটিস), পীতজ্বর ও হামের টিকা প্রদানের মাধ্যমে জনস্বাস্থ্য জোরদার করা, যার ফলে প্রতি বছর ১৮ হাজার থেকে ৫০ হাজার শিশু মৃত্যুর হাত থেকে রক্ষা পায়।  তাঁর সরকার কোনও বৈদেশিক সাহায্য ছাড়াই বহুসংখ্যক বিদ্যালয়, স্বাস্থ্যকেন্দ্র, জলাধার, ও প্রায় ১০০ কিলোমিটার দীর্ঘ রেলপথ নির্মাণ করে। ১৯৮৩ থেকে ১৯৮৬ সালের মধ্যে খাদ্যশস্যের উৎপাদন ৭৫% বৃদ্ধি পায়। সঁকারা-র জাতীয় কর্মতালিকার অন্যান্য উপাদানগুলির মধ্যে ছিল সহিল অঞ্চলের ক্রমবর্ধমান মরুভবন প্রতিহত করতে ১ কোটির বেশি বৃক্ষরোপণ, ব্যক্তিগত ভূস্বামীদের ভূমি পুনর্বিতরণ, গ্রামীণ স্থির কর ও গৃহস্থালি ভাড়া মুলতবিকরণ এবং সড়ক ও রেলপথ নির্মাণ প্রকল্প প্রতিষ্ঠাকরণ। স্থানীয় পর্যায়ে সঁকারা প্রতিটি গ্রামে একটি ঔষধালয় নির্মাণের আহ্বান জানান এবং বুর্কিনা ফাসোর ৭৫০০টি গ্রামের মধ্যে ৫৩৮৪টি গ্রামে ঔষধালয় নির্মাণ করান। ১৯৮২ সাল থেকে ১৯৮৪ সালের মধ্যে নবজাতক শিশু মৃত্যুহার প্রতি হাজারে ২০৮ থেকে ১৪৫-এ নেমে আসে। সঁকারা সরকারের অধীনে বিদ্যালয়ে উপস্থিতির হার ৬% থেকে বেড়ে ২২% হয়। অধিকন্তু, তিনি নারীর যৌনাঙ্গ কর্তন, জোরপূর্বক বিবাহ ও বহুবিবাহ প্রথা নিষিদ্ধ করেন। তিনি সরকারি উচ্চপদে নারীদের নিয়োগদান করেন এবং নারীদেরকে (অন্তঃসত্ত্বা হলেও) ঘরের বাইরে কাজ করতে ও বিদ্যালয়ে যেতে উৎসাহ প্রদান করেন।
সঁকারা কিউবার বিপ্লবকে প্রশংসার চোখে দেখতেন। তিনি কিউবার মতো বিপ্লব প্রতিরক্ষা সমিতি গড়ে তোলেন। এভাবে তিনি লৈঙ্গিক সমতাকে অগ্রাধিকার প্রদান করেন, তার শীর্ষ কর্মকর্তাদের বেতন হ্রাস করেন এবং রাজনৈতিক অপরাধ ও দুর্নীতির দায়ে অভিযুক্ত সরকারি কর্মকর্তা, প্রতিবিপ্লবী ও "অলস শ্রমিক"দের বিচারের জন্য বিপ্লবী জনতার আদালতগুলি প্রতিষ্ঠা করেন। শেষোক্ত কর্মসূচিটিকে অ্যামনেস্টি ইন্টারন্যাশনাল ও অন্যান্য বেসরকারী সংস্থাগুলি মানবাধিকার লঙ্ঘনের কারণে নেতিবাচক সমালোচনা করে এবং তারা দাবী করে যে রাজনৈতিক প্রতিপক্ষদের বিচারবহির্ভূত হত্যা করা হয়েছে ও যথেচ্ছ শাস্তি প্রদান করা হয়েছে। বিরোধী দল ও সংঘগুলি নিষিদ্ধ করা হয় এবং সংবাদমাধ্য্মের স্বাধীনতা খর্ব করা হয়। ধর্মঘটরত শিক্ষকদেরকে চাকরি থেকে বরখাস্ত করে দেওয়া হয় এবং তাদেরকে অভিজ্ঞতাহীন তরুণদের দ্বারা প্রতিস্থাপন করা হয়। আফ্রিকান স্বনির্ভরতাকামী সঁকারা-র বিপ্লবী কর্মসূচিগুলি আফ্রিকার বহু দরিদ্র মানুষের কাছে তাঁকে এক নায়কে পরিণত করে, এবং নিজ দেশের নাগরিকদের বেশিরভাগের কাছে তিনি জনপ্রিয়তা ধরে রাখেন। কিন্তু তার নীতিগুলি অনেকগুলি গোষ্ঠীকে দূরে ঠেলে দেয় ও শত্রুভাবাপন্ন করে তোলে, যাদের মধ্যে ছিল বুর্কিনা ফাসোর ক্ষুদ্র কিন্তু শক্তিশালী মধ্যবিত্ত শ্রেণী, গোত্রপ্রধানগণ (যাদের ঐতিহ্যবাহী জোরপূর্বক শ্রম করানো ও কর  আদায়ের প্রাধিকার খর্ব হয়), আফ্রিকার ঔপনিবেশিক শক্তি ফ্রান্সের সরকার এবং ফ্রান্সের মিত্ররাষ্ট্র কোত দিভোয়ার (আইভরি কোস্ট বা হস্তীদন্ত উপকূল)। .১৯৮৭ সালের ১৫ই অক্টোবর তারিখে ব্লেজ কোঁপাওরে-র নেতৃত্বে একদল সেনা সঁকারা-কে পরিকল্পিতভাবে হত্যা করে এবং এর অব্যবহিত পরে কঁপাওরে দেশটির রাষ্ট্রক্ষমতা দখল করেন।
২০২১ সালে সঁকারা হত্যার ৩৪ বছর পরে তাঁর হত্যাকারীদের বিচার শুরু হয় এবং ৬ মাস বিচারের পরে ২০২২ সালের ৬ই এপ্রিল তারিখে বুর্কিনা ফাসোর একটি সামরিক আদালত প্রাক্তন রাষ্ট্রপতি ব্লেজ কোঁপাওরে-কে সঁকারাকে হত্যার দায়ে দোষী সাব্যস্ত করে তাকে যাবজ্জীবন কারাদণ্ড প্রদান করে। এর আগে কোঁপাওরে ২০১৪ সালে ক্ষমতাচ্যুত হয়ে কোত দিভোয়ারে পলায়ন করেন এবং সেখানকার নাগরিকত্ব লাভ করেন।
জ্যাক বার্কেনশ
জ্যাক বার্কেনশ, এমবিই (Jack Birkenshaw; জন্ম: ১৩ নভেম্বর, ১৯৪০) ইয়র্কশায়ারের লিডসের কাছাকাছি রথওয়েল এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও আম্পায়ার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭০-এর দশকের শুরুদিকে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ার, ওরচেস্টারশায়ার ও ইয়র্কশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করতেন ‘বার্কি’ ডাকনামে পরিচিত জ্যাক বার্কেনশ।
প্রথম-শ্রেণীর ক্রিকেট
১৩ নভেম্বর, ১৯৪০ তারিখে জ্যাক বার্কেনশয়ের জন্ম। সাত বছর বয়সে রথওয়েলের জন লরেন্স ক্রিকেট বিদ্যালয়ে ভর্তি হন। ১৪ বছর বয়সে রথওয়েল গ্রামার স্কুল ও ইয়র্কশায়ার স্কুলে যোগ দেন। এছাড়াও, বিদ্যালয়ের রাগবি দলের সংরক্ষিত খেলোয়াড় ছিলেন। লফ্টহাউজ, ফারস্লে ও লিডসের পক্ষে ক্রিকেট খেলেন। ১৯৫৮ সাল থেকে ১৯৮১ সাল পর্যন্ত জ্যাক বার্কেনশয়ের প্রথম-শ্রেণীর খেলোয়াড়ী জীবন চলমান ছিল।
১৯৫৮ সালে ১৭ বছর বয়সে ইয়র্কশায়ারের পক্ষে কাউন্টি চ্যাম্পিয়নশীপের একটিমাত্র খেলায় অংশ নিয়েছিলেন। উভয় ইনিংসেই তিনি জিম পার্কসের উইকেট লাভ করেন। তবে, ১৯৫৯ সালের পূর্ব-পর্যন্ত আর কোন প্রথম-শ্রেণীর খেলায় অংশ নেননি তিনি। ঐ বছর ২৭.৩৯ গড়ে ৪০ উইকেট দখল করেন। এছাড়াও, সফররত ভারতীয় একাদশের বিপক্ষে মাইনর কাউন্টিজের পক্ষে খেলায় অংশ নেন। পরের বছর সফররত দক্ষিণ আফ্রিকান একাদশের বিপক্ষে নিজস্ব দ্বিতীয় ও শেষ মাইনর কাউন্টিজের খেলায় অংশগ্রহণ করেছিলেন। ইয়র্কশায়ারের পক্ষে সর্বমোট ত্রিশটি খেলায় অংশ নেন। তাসত্ত্বেও কাউন্টি ক্যাপ লাভ করতে পারেননি তিনি। এরপর, ১৯৬১ সালে লিচেস্টারশায়ারে যোগ দেন।
ইয়র্কশায়ারের পক্ষে দুই মৌসুমের অধিক সময় খেললেও ক্যাপ লাভ করা থেকে বঞ্চিত হন। এরপরই তিনি লিচেস্টারশায়ারের দিকে চলে যেতে বাধ্য হন। অন্যান্য অনেক ইয়র্কশায়ারীয়দের ন্যায় তিনিও নিজ কাউন্টি ছেড়ে অন্যত্র চলে যান। তার ক্ষেত্রে লিচেস্টারশায়ার লক্ষ্যস্থলে পরিণত হয়।
দল পরিবর্তন
আশ্রিত কাউন্টি দলের পক্ষে ৪২০টি প্রথম-শ্রেণীর খেলায় অংশগ্রহণসহ পাঁচটি টেস্ট খেলার সুযোগ পান। দীর্ঘদিন ধরে লিচেস্টারশায়ারে অবস্থানকালীন তার খেলার মান সুবিধেজনক অবস্থানে ছিল না। ক্লাবে অবস্থানকালে প্রথম ছয় বছর কোন মৌসুমেই ২৭-এর অধিক উইকেট লাভে সক্ষমতা দেখাননি। তবে, নিচেরসারিতে কিছু কার্যকর ব্যাটিংয়ের কল্যাণে দলে তাকে রাখা হয়েছিল।
১৯৬২ সালে মিডল্যান্ডস নক-আউট কাপ সীমিত ওভারের প্রতিযোগিতায় অংশ নিয়ে নিজেকে ইতিহাসের পর্দায় ঠাঁই করে নেন। এ পর্যায়ে তিনি ব্যাটসম্যান হিসেবে অধিক ভূমিকা রাখেন। ১৯৬৫ সালে কাউন্টি ক্যাপ লাভ করেন। এরপর থেকেই তিনি সফলতা লাভ করতে থাকেন। ১৯৬৭ সালে তিনি ২১.৪১ গড়ে ১১১ উইকেট লাভ করেন। অথচ, পূর্ববর্তী ছয় মৌসুমে সর্বসাকুল্যে মাত্র ১০২ উইকেট পেয়েছিলেন। পাঁচবার ইনিংসে পাঁচ-উইকেট পেয়েছেন। তন্মধ্যে, সাসেক্সের বিপক্ষে ৭/৮৬ বোলিং পরিসংখ্যান গড়েছিলেন। ফলশ্রুতিতে, শীতকালে পাকিস্তান গমনার্থে আন্তর্জাতিক একাদশ দলের সদস্যরূপে মনোনীত হন।
১৯৬৮ সালে আরও একবার চমৎকার মৌসুম অতিবাহিত করেন। আবারও তিনি শত উইকেটের সন্ধান পান ও আরও একবার সাসেক্সের বিপক্ষে সাফল্য পান। এবার তিনি ব্যাট হাতে নিয়ে অপরাজিত ১০১ রানের ইনিংস খেলেন। পরের বছর আরও দুইটি শতরানের ইনিংস খেলেছিলেন। বিস্ময়করভাবে ৫৭বার প্রথম-শ্রেণীর ক্রিকেটে অর্ধ-শতরানের ইনিংস খেললেও সমগ্র খেলোয়াড়ী জীবনে তিনি মাত্র তিনবার তিন অঙ্কের কোটা স্পর্শ করতে পেরেছিলেন। ১৯৬৯ থেকে ১৯৭২ সালে মধ্যে ৬৯, ৬৩, ৮৯ ও ৯০ উইকেট লাভ করেছিলেন। তন্মধ্যে, শেষ বছরটিতে সমারসেটের বিপক্ষে ব্যক্তিগত সেরা বোলিং পরিসংখ্যান ৮/৯৪ গড়েন। এ ধরনের ক্রীড়াশৈলী প্রদর্শনের কারণে ইংল্যান্ড দল নির্বাচকমণ্ডলীর দৃষ্টি আকর্ষণে সক্ষম হন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জ্যাক বার্কেনশ। ২৫ জানুয়ারি, ১৯৭৩ তারিখে কানপুরে স্বাগতিক ভারত দলের বিপক্ষে সিরিজের টেস্ট ক্রিকেটে অভিষেক পর্ব সম্পন্ন হয় তার। অংশগ্রহণকৃত পাঁচ টেস্টের সবকটিই বিদেশের মাটিতে খেলেছেন। সেখানে বেশ কয়েকবারই দ্বিতীয়সারির অফ স্পিনার হিসেবে তাকে দলে রাখা হয়েছিল। সর্বোপরি তার টেস্ট খেলোয়াড়ী জীবন ইয়র্কশায়ার থেকে চলে আসা আরেক রে ইলিংওয়ার্থের কারণে বাঁধাগ্রস্ত হয়। সংক্ষিপ্ত সুযোগে তিনি নিজের উপযুক্ততা প্রদর্শনে সচেষ্ট ছিলেন। ৩০ মার্চ, ১৯৭৪ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
দলের প্রথম পছন্দের অফ স্পিনার রে ইলিংওয়ার্থকে বাদ দিয়ে ১৯৭২-৭৩ মৌসুমে ভারত ও পাকিস্তান গমনার্থে তাকে অন্তর্ভুক্ত করা হয়। কানপুরে অনুষ্ঠিত ঐ টেস্টে ৬৪ রানের ইনিংস খেলেছিলেন তিনি। এছাড়াও, তিন উইকেট পান। তন্মধ্যে, সুনীল গাভাস্কার তার প্রথম শিকারে পরিণত হন। বোম্বেতে অনুষ্ঠিত সিরিজের পঞ্চম টেস্টেও তাকে ইংল্যান্ড দলে রাখা হয়। দ্বিতীয় ইনিংসে তিনি ব্যাটিং উদ্বোধনে নেমেছিলেন।
তবে, পাকিস্তানের বিপক্ষে অনুষ্ঠিত সিরিজের বাইরে তাকে রাখা হয়। তবে, তৃতীয় টেস্টে তাকে দলে ফিরিয়ে আনা হয়। ৫/৫৫ বোলিং পরিসংখ্যান গড়েন ও দ্বিতীয় ইনিংসে নরম্যান গিফোর্ডের সমান উইকেট পান।
অবসর
অনেকগুলো বছর তিনি লিচেস্টারশায়ারের পক্ষে খেলেছেন। তন্মধ্যে, ১৯৭৫ সালের কাউন্টি চ্যাম্পিয়নশীপের শিরোপা বিজয়ে যথোচিত ভূমিকা রাখেন। প্রথম-শ্রেণীর ক্রিকেটে নিজস্ব চতুর্থ ও চূড়ান্ত শতরানের ইনিংস খেলেন। একদিনের ক্রিকেটে ব্যক্তিগত সেরা বোলিং পরিসংখ্যান গড়েন। সানডে লীগে এসেক্সের বিপক্ষে ৫/২০ লাভ করেছিলেন তিনি। ঐ বছরে এগারোটি একদিনের খেলায় অংশগ্রহণ করলেও এগুলোই তার একমাত্র উইকেট ছিল।
১৯৭৬ সালে জ্যাক বার্কেনশ একটিমাত্র একদিনের খেলায় শতরান করেন। জিলেট কাপের দ্বিতীয় রাউন্ডে হ্যাম্পশায়ারের বিপক্ষে ১০১ রানের অপরাজিত ইনিংস খেলেন। তবে, ঐ খেলায় লিচেস্টারশায়ার দল মাত্র তিন রানের জন্যে জয় পায়নি।
১৯৮০ সালে লিচেস্টারশায়ারের পক্ষে সর্বশেষ খেলেন। ওরচেস্টারশায়ারের সদস্যরূপে শেষ খেলায় অংশ নেন। সফররত অস্ট্রেলীয় একাদশের বিপক্ষে মনঃকষ্টকর ৩২ ও ৫৪ রান তুলেন। জুলাই, ১৯৮১ সালের শেষদিকে নর্দাম্পটনশায়ারের বিপক্ষে নিজের শেষ প্রথম-শ্রেণীর খেলায় অংশ নেন। নিজস্ব প্রথম উইকেট পেয়েছিলেন খ্যাতিমান টেস্ট ক্রিকেটার কপিল দেবের। শেষেরটিতেও তিনি ৭৯ রানে কপিল দেবকে কট আউটে বিদেয় করেন। এছাড়াও, স্টোরব্রিজে ১৯ বছরের মধ্যে প্রথম-শ্রেণীর ক্রিকেটের প্রথমবারের মতো এ খেলা অনুষ্ঠিত হয়েছিল। ঐ বছর ওরচেস্টারশায়ারের পক্ষে ১০ খেলায় অংশ নেন।
আম্পায়ারিত্বে অংশগ্রহণ
অবসর গ্রহণের পর আম্পায়ারিত্বের দিকে ঝুঁকে পড়েন। ১৯৮২ থেকে ১৯৮৮ সালে পর্যন্ত আড়াইশতের অধিক খেলা পরিচালনা করেছেন। তন্মধ্যে, দুইটি টেস্ট ও ছয়টি একদিনের আন্তর্জাতিক ছিল। একদিনের আন্তর্জাতিকের চারটি খেলাই ছিল ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরের।
সেপ্টেম্বর, ১৯৮৮ সালে রিফিউজ অ্যাসুরেন্স কাপের চূড়ান্ত খেলা পরিচালনার মাধ্যমে সর্বশেষ আম্পায়ারিত্ব করেন। এরপর, নিজ কাউন্টি লিচেস্টারশায়ারে ফিরে আসেন ও কোচের দায়িত্ব পালন করেন। সমারসেটেও একই দায়িত্বে ছিলেন। কোচ হিসেবে তিনি ঐ দলকে ১৯৯৬ ও ১৯৯৮ সালের শিরোপা বিপজয়ে নেতৃত্ব দেন।
খেলার ধরন
বেশ সুন্দর ভঙ্গীমায় বলকে শূন্যে ভাসিয়ে ও বৈচিত্র্য আনয়ণে অফ স্পিন বোলিং করতেন। পর্যাপ্ত নিখুঁত ভাব বজায় রাখলেও বল হাতে নিয়ে বড়মানের স্পিনার হতে পারেননি তিনি। পরিচ্ছন্ন ও কার্যকর বামহাতি ব্যাটসম্যান হিসেবে চারটি প্রথম-শ্রেণীর শতরান করেছেন। রক্ষণাত্মক ব্যাটিংয়ে পর্যাপ্ত দক্ষতা প্রদর্শনের পাশাপাশি দূর্দান্ত ড্রাইভ মারতেন।
ক্রিকেট ধারাভাষ্যকার কলিন বেটম্যান মন্তব্য করেন যে, জ্যাক বার্কেনশ চমৎকার কাউন্টি ক্রিকেট অল-রাউন্ডার। অফ-স্পিন বোলিংয়ের পাশাপাশি শেষদিকে মারকুটে ব্যাটসম্যান হিসেবে আবির্ভূত হতেন। নির্ভরযোগ্য ফিল্ডার ছিলেন। সর্বোপরী চমৎকার প্রতিযোগী ছিলেন।
ক্রিকেটে অসামান্য অবদানের স্বীকৃতিস্বরূপ ২০১১ সালে রাণীর জন্মদিনের সম্মাননায় এমবিই পদবী প্রদান করা হয়।
হাশিম আমলা
হাশিম মোহাম্মদ আমলা (હાશિમ આમલા; জন্ম: ৩১ মার্চ ১৯৮৩) নাটাল প্রদেশে জন্মগ্রহণকারী প্রাক্তন দক্ষিণ আফ্রিকার বিখ্যাত আন্তর্জাতিক ক্রিকেটার। ডানহাতি ব্যাটসম্যান হিসেবে তিনি প্রথমদিকে ব্যাটিং করেন এবং মাঝে মাঝে মিডিয়াম পেস বোলিং করে থাকেন। টেস্ট খেলায় ৩নং ব্যাটসম্যান ও একদিনের খেলায় শুরুতেই ব্যাটিং অর্ডারে নামেন আমলা। আইসিসি প্লেয়ার র‌্যাঙ্কিংয়ে টেস্ট ও একদিনের আন্তর্জাতিক ক্রিকেট - উভয় বিভাগে বিশ্বের ১নং ব্যাটসম্যান হিসেবে তিনি স্বীকৃত ছিলেন।
প্রারম্ভিক জীবন
দক্ষিণ আফ্রিকায় একটি মুসলিম পরিবারে হাশিম আমলা'র জন্ম। তার পূর্বপুরুষেরা অনেক বছর পূর্বে অভিবাসিত হয়ে গুজরাত থেকে দক্ষিণ আফ্রিকায় বাসস্থান গড়েন। ডারবান হাইস্কুল থেকে ডিগ্রী গ্রহণ করেন আমলা। যুবদের ক্রীড়াঙ্গনে আমলা আঞ্চলিক দল হিসেবে কোয়াজুলু নাটাল ডলফিনসে অভিষেক ঘটান। খুব দ্রুত দক্ষিণ আফ্রিকা দলের প্রধান হিসেবে মনোনীত হয়ে ২০০২ সালে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপের ফাইনালে দলকে নিয়ে যান।
তার বড় ভাই আহমেদ আমলাও একজন পেশাদার ক্রিকেটার এবং দু’বছর পূর্বে ক্রিকেট জগতে প্রবেশ করে বর্তমানে ডলফিনের অধিনায়ক হিসেবে আছেন। টেস্টে অভিষেকের পূর্বেই হাশিম আমলা এলকোহলজাতীয় তরল পদার্থের লোগো বিপণনের মাধ্যম হিসেবে বিজ্ঞাপনচিত্র নিয়ে খেলার মাঠে ঢুকাবেন না বলে প্রতিশ্রুতি দিয়ে অদ্যাবধি বজায় রেখেছেন।
আন্তর্জাতিক অঙ্গনে
১৯ নভেম্বর, ২০১৪ তারিখে অস্ট্রেলিয়া সফরে অনুষ্ঠিত তৃতীয় ওয়ান-ডে ম্যাচে ১৭শ ওডিআই শতকে দ্রুততম সময়ে পৌঁছেন। ঐ খেলায় তার ১১৫ বলে ১০২ রান সংগ্রহ করার পরও অস্ট্রেলিয়ার কাছে তার দল ৭৩ রানে পরাজিত হয়।
ডিন জোন্সের মন্তব্য
টেন স্পোর্টসের ধারাভাষ্যকার ও অস্ট্রেলিয়ার সাবেক ব্যাটসম্যান ডিন জোন্স ৭ আগস্ট, ২০০৬ সালে দক্ষিণ আফ্রিকা বনাম শ্রীলঙ্কার মধ্যকার টেস্ট খেলার ক্যাচ ধরার একপর্যায়ে আমলাকে টেরোরিস্ট বা সন্ত্রাসী নামে আখ্যায়িত করেন। তিনি বলেছিলেন যে, সন্ত্রাসীটি আরো একটি উইকেট ধরল। পরমুহুর্তেই সম্প্রচার বন্ধ করে বাণিজ্যিকভাবে বিজ্ঞাপন বিরতি দেয়া হয়।
দক্ষিণ আফ্রিকাসহ বিশ্বব্যাপী এ সম্প্রচারের ফলে দক্ষিণ আফ্রিকার সমর্থক, খেলোয়াড়, সাবেক ক্রিকেটারসহ ভাষ্যকারের প্রচণ্ড ও বিক্ষুদ্ধ প্রতিক্রিয়া ব্যক্ত করেন। ফলে টেন স্পোর্টস চ্যানেলটি ডিন জোন্সের সাথে তাদের চুক্তির কার্যক্রম স্থগিত রাখে।
পরবর্তীতে জোন্স আমলা'র কাছে ক্ষমা ও দুঃখ প্রকাশ করে বলেন যে, এ ধরনের মন্তব্য ভবিষ্যতে আর কখনো করবেন না।
দ্য নেট (দ্ব্যর্থতা নিরসন)
দ্য নেট বলতে নিচের বিষয়গুলি নির্দেশ করতে পারে:
কিশোরী মোহন গাঙ্গুলী
কিশোরী মোহন গাঙ্গুলী বা কে এম গাঙ্গুলী একজন ভারতীয় অনুবাদক ছিলেন যিনি ইংরেজিতে সংস্কৃত মহাকাব্য মহাভারতের সম্পূর্ণ অনুবাদ প্রদান করার জন্য পরিচিত। ১৮৮৩ থেকে ১৮৯৬ সালের মধ্যে ইংরেজি গদ্যে অনুবাদিত The Mahabharata of Krishna-Dwaipayana Vyasa নামে তাঁর অনুবাদ প্রকাশিত হয়েছিল।
আনন্দ শঙ্কর জয়ন্ত
আনন্দ শঙ্কর জয়ন্ত হলেন একজন ভারতীয় ধ্রুপদী নৃত্যশিল্পী, নৃত্য পরিকল্পক, পণ্ডিত এবং আমলা। তিনি ধ্রুপদী নৃত্য শৈলী ভরতনাট্যম এবং কুচিপুড়িতে দক্ষতার জন্য খ্যাতিমান। তিনি দক্ষিণ মধ্য রেলপথের ভারতীয় রেলওয়ে ট্র্যাফিক পরিষেবার প্রথম মহিলা কর্মকর্তা এবং তাঁর ২০০৯ সালের টেড টক ক্যান্সারের বিষয়ে অবিশ্বাস্য টেড আলোচনা য় শীর্ষ বারোটির মধ্যে স্থান পেয়েছে। তিনি তামিলনাড়ু সরকারের সংগীত নাটক অকাদেমি পুরস্কার এবং অন্ধ্র প্রদেশ সরকারের কলা রত্ন পুরস্কার প্রাপক। নৃত্যকলাতে অবদান রাখার জন্য ২০০৭ সালে ভারত সরকার তাঁকে চতুর্থ সর্বোচ্চ বেসামরিক সম্মান পদ্মশ্রী প্রদান করেছে।
জীবনী
আনন্দ শঙ্কর, তামিলনাড়ুর তিরুনেলভেলি জেলার এক তামিল ব্রাহ্মণ পরিবারে জন্মগ্রহণ করেছিলেন। তাঁর পিতা জি এস শঙ্কর ছিলেন ভারতীয় রেলের একজন কর্মকর্তা, এবং মা সুভাষিনী ছিলেন একজন স্কুল শিক্ষক এবং সংগীতশিল্পী। তিনি হায়দ্রাবাদে বড় হয়ে ওঠেন এবং তাঁর প্রাথমিক পড়াশোনা হয় সেকান্দ্রাবাদের সেন্ট অ্যানস হাই স্কুলে। শারদা কেশব রাওয়ের অধীনে তিনি ৪ বছর বয়স থেকে ধ্রুপদী নৃত্য শিখতে শুরু করেছিলেন। পরে তিনি কে. এন. পাক্কিরিস্বামী পিল্লাইএর কাছে প্রশিক্ষণ নেন এবং ১৯৭২ সালে ১১ বছর বয়সে তিনি রুক্মিনী দেবী অরুন্দলের কলাক্ষেত্রতে যোগদান করেছিলেন, যেখানে তিনি পদ্মা বালাগোপাল, শারদা হফম্যান এবং কৃষ্ণবেণী লক্ষ্মণের মতো শিক্ষকদের অধীনে ভরতনাট্যম প্রশিক্ষণ নিয়েছিলেন। ছয় বছর অধ্যয়নের পরে, তিনি ভরতনাট্যম, কর্ণাটকী সংগীত, বীণা, নৃত্য তত্ত্ব এবং দর্শনে বিষয়ে এই প্রতিষ্ঠান থেকে তাঁর ডিপ্লোমা এবং স্নাতকোত্তর ডিপ্লোমা অর্জন করেছিলেন। তিনি ১৭ বছর বয়সে হায়দরাবাদে ফিরে এসে আট জন ছাত্রকে নিয়ে একটি নৃত্য স্কুল 'শঙ্করানন্দ কলাক্ষেত্র' প্রতিষ্ঠা করেছিলেন। এখন এটি একটি নৃত্য একাডেমিতে পরিণত হয়েছে, যেখানে যুক্ত আছেন পার্থ ঘোষ, মৃণালিনী চুন্ডুরি, সতীরাজু বেনুমাধব এবং দোলন বন্দ্যোপাধ্যায়ের মত শিক্ষকেরা। হায়দরাবাদে, তিনি পশুমার্থী রামলিঙ্গ শাস্ত্রীর অধীনে কুচিপুড়িও শিখেছিলেন। একইসাথে, তিনি তাঁর পড়াশোনা চালিয়ে গিয়েছিলেন এবং ওসমানিয়া বিশ্ববিদ্যালয় থেকে ভারতীয় ইতিহাস ও সংস্কৃতি বিষয়ে স্নাতকোত্তর শেষ করার পরে, তিনি সিভিল সার্ভিস পরীক্ষায় উত্তীর্ণ হয়ে ভারতীয় রেলওয়ে ট্রাফিক পরিষেবা (আইআরটিএস) তে যোগ দেন। তিনি ছিলেন দক্ষিণ মধ্য রেলপথের পরিষেবার প্রথম মহিলা কর্মকর্তা। আইআরটিএসে কর্মরত থাকাকালীন তিনি ইউজিসি গবেষণা বৃত্তি নিয়ে আর্ট হিস্ট্রিতে এমফিল এবং পর্যটন ক্ষেত্রে ডক্টরাল ডিগ্রি (পিএইচডি) অর্জনের জন্য অধ্যয়ন চালিয়ে যান; তাঁর গবেষণা পত্রটি ছিল  ভারতে পর্যটন প্রচার - রেলের ভূমিকা ।
২০০৮ সালের জুনে যুক্তরাষ্ট্রে একটি  কুচিপুড়ি সম্মেলন  ফিরে আসার পরে, তাঁর স্তন ক্যান্সার ধরা পড়ে এবং চিকিৎসা করা হয়। ২০০৯ সালের নভেম্বরে, টেড টকে তাঁর অভিজ্ঞতা ভাগ করে নেওয়ার জন্য তাঁকে আমন্ত্রণ জানানো হয়েছিল এবং তিনি নৃত্যের ভঙ্গিমা সহযোগে একটি বক্তৃতা দিলেন, এটি ক্যান্সারের বিষয়ে অবিশ্বাস্য টেড আলোচনা য় শীর্ষ বারোটির মধ্যে স্থান পেয়েছে। দু'বছর ক্যান্সারের চিকিৎসা করে সুস্থ হয়ে তিনি আবার তাঁর নৃত্যজীবন শুরু করেছিলেন। তাঁর নৃত্য একাডেমির তত্ত্বাবধানে, তিনি অনেকগুলি নৃত্যের সমাহার রচনা করেছিলেন, যার মধ্যে ছিল হোয়াট অ্যাবাউট মি? (১৯৯৯) এবং পরবর্তীকালে  নৃত্যের গল্প - পঞ্চতন্ত্র , এবং কম্বোডিয়াসহ বিভিন্ন দেশের মঞ্চে পরিবেশন করেছেন।
আনন্দ শকর জয়ন্ত দ্বারকানাথকে বিবাহ করেছেন
পুরস্কার ও সম্মাননা
তামিলনাড়ু সরকার ২০০২ সালে আনন্দ শঙ্করকে কলাইমামানি পুরস্কারে ভূষিত করে। ২০০৪ সালে, তিনি নতুন দিল্লির শ্রী সম্মুখানন্দ সংগীত সভার কাছ থেকে নাট্য ইলাবরাসি উপাধি পেয়েছিলেন এবং এর দু'বছর পরে, ২০০৬ সালে শ্রীকৃষ্ণ গণসভা, চেন্নাই তাকে  নৃত্য চূড়ামণি  উপাধিতে ভূষিত করে। ২০০৭ সালে ভারত সরকার তাঁকে নাগরিক সম্মান পদ্মশ্রী প্রদান করে, একই বছর তিনি কালাসাগরম সেকান্দারবাদ থেকে থেকে 'নৃত্য কলাসাগর' উপাধিটি পেয়েছিলেন। এবং অন্ধ্রপ্রদেশ সরকার তাকে ২০০৮ সালে কালা রত্ন পুরষ্কারের জন্য উগাদি দিবসের সম্মান তালিকায় অন্তর্ভুক্ত করেছিল। ভরতনাট্যম নৃত্যের ক্ষেত্রে তাঁর অবদানের জন্য ২০০৯ সালে তিনি সংগীত নাটক অকাদেমি পুরস্কার পেয়েছিলেন। ২০১০ সালে বিশাখা সংগীত একাডেমি থেকে তিনি পেয়েছিলেন নট্য কলাসাগর উপাধি এবং ২০১৫ সালে পেয়েছিলেন তিনটি পুরস্কার, ত্রিধারার গুরু দেবপ্রসাদ পুরস্কার, গতিশীলতা এবং উদ্ভাবনের জন্য ইন্ডিয়ান এক্সপ্রেসের দেবী অ্যাওয়ার্ড' এবং বেঙ্গালুরুর অ্যালায়েন্স ইউনিভার্সিটি থেকে নৃত্য সরস্বতী উপাধি।
শরৎকুমার মুখোপাধ্যায়
শরৎকুমার মুখোপাধ্যায় (১৫ আগস্ট, ১৯৩১ — ২১ ডিসেম্বর, ২০২১ ) বিশ শতকের পাঁচের দশকের কাব্য আন্দোলনে সুনীল-শক্তি-সন্দীপন জুটির অন্যতম ছিলেন। এরা চারজন ছিলেন মধ্য রাতের কলকাতা শাসন করা যুবক।
জন্ম এবং সংক্ষিপ্তজীবনী
কবি শরৎকুমার মুখোপাধ্যায়ের জন্ম ১৯৩১ খ্রিস্টাব্দের ১৫ই আগস্ট বৃটিশ ভারতের অধুনা ওড়িশার পুরীতে। তবে তাঁর শৈশব  বারাণসীতে কাটলেও পড়াশোনা কলকাতায়।  কলকাতা বিশ্ববিদ্যালয়ের স্নাতক। চার্টার্ড অ্যাকাউন্টেসি পাশ করেন  যুক্তরাজ্যের ব্রিটিশ ইন্সটিটিউট অব ম্যানেজমেন্ট তথা চাটার্ড ম্যানেজমেন্ট ইনস্টিটিউট থেকে। বিভিন্ন বেসরকারি ব্যবসায়িক প্রতিষ্ঠানে উচ্চ পদে ছিলেন। সর্বশেষ তৎকালীন Esso নামক এক তেল কোম্পানিতে কর্মরত অবস্থায় বাহান্ন বৎসর স্বেচ্ছাবসর নেন এবং সম্পূর্ণভাবে সাহিত্যজগৎে আত্মনিয়োগ করেন।
সাহিত্যকর্ম
মধ্যরাতের কলকাতা শাসনে— অর্থাৎ সন্ধ্যা সাড়ে সাত-আটটার পর পায়ে হেঁটে অথবা রিকশায় গান গেয়ে সারা শহর ভ্রমণ, খানাপিনা করা চার যুবকের মধ্যে শক্তি চট্টোপাধ্যায়, সুনীল গঙ্গোপাধ্যায় অবশ্যই থাকতেন বাকি দলের ছয়-সাত-আটজনের মধ্যে শরৎকুমার, সন্দীপন থাকতেন।
শরৎকুমারের কবিতার সংকলন ইংরাজী ভাষায় অনূদিত রবার্ট “দ্য ক্যাট আন্ডার দ্য স্টেয়ার্স” শীর্ষক গ্রন্থের ভূমিকা লেখেন- 'দ্য বডি অ্যান্ড দ্য ডে' এবং 'সেকেন্ড ম্যাসেঞ্জার্স' কবিতা সংকলনের রচয়িতা রবার্ট ম্যাকনামারা। তিনি এজরা পাউন্ড,টি এস এলিয়ট, ডি এইচ লরেন্স প্রমুখ পাশ্চাত্যের ইংরাজী ভাষার দিকপালদের বিষয়ে বহু নিবন্ধ রচনা করেছেন। জর্জ অরওয়েলের অ্যানিম্যাল ফার্ম এবং উইলিয়াম কার্লোস উইলিয়ামসের কবিতা ইংরাজী থেকে  বাংলায় অনুবাদ করেছেন।
তিনি ইন্দিরা গান্ধী রাষ্ট্রীয় মুক্ত বিশ্ববিদ্যালয়ের সৃষ্টিশীল রচনা প্রকল্পের পরামর্শদাতা ছিলেন। তার রচিত গ্রন্থসমূহ হল—
সম্মাননা
২০০৮ খ্রিস্টাব্দে শরৎকুমার “ঘুমের বড়ির মতো দেশ” বইটির জন্য সাহিত্য অকাদেমি পুরস্কার লাভ করেন।
জীবনাবসান
বিগত তিন বৎসর কবি স্নায়বিক সমস্যায় ভুগছিলেন। তার একমাত্র পুত্র সায়ণ মুম্বইয়ে কর্মক্ষেত্রে থাকতেন। বিগত ২০২০ খ্রিস্টাব্দে কবির স্ত্রী কবি বিজয়া মুখোপাধ্যায়ের প্রয়াণের পর তিনি একলা হয়ে পড়েন। ২০২১ খ্রিস্টাব্দের ২১ ডিসেম্বর রাত দুটোর সময় হৃদরোগে আক্রান্ত হন। তিনি হাসপাতালে নিয়ে যাওয়ার পথে শেষ নিঃশ্বাস ত্যাগ করেন।
কুরআনীয় আরবি
শাস্ত্রীয় বা ধ্রুপদী আরবি (ٱلْعَرَبِيَّةُ ٱلْفُصْحَىٰ) বা কুরআনীয় আরবি হল আরবি ভাষার প্রমিত সাহিত্যিক রূপ যা সপ্তম শতক থেকে শুরু করে সমগ্র মধ্যযুগ ব্যাপী ব্যবহৃত হয়েছে, বিশেষত উমাইয়া ও আব্বাসীয় খেলাফতকালীন সাহিত্যলেখনীসমূহে যেমন কবিতা, উচ্চমানের গদ্য ও বক্তৃতা, এবং পাশাপাশি এটি ইসলামের উপাসনামূলক ধর্মীয় ভাষা।
আল-আরাবিয়াহ নামক এই আরবির প্রথম বিশদ বিবরণ পাওয়া যায় সিবাওয়াইহ'র আল কিতাব নামক গ্রন্থে, যা একটি কাব্যসংকলনের উপর ভিত্তি করে লেখা হয়েছিল, পাশাপাশি এতে ছিল কুরআন ও বেদুঈন তথ্যদাতাদের কথা যাদেরকে তিনি শাস্ত্রীয় আরবির নির্ভরযোগ্য বক্তা হিসেবে বিবেচনা করেছিলেন। আধুনিক আদর্শ আরবি হল এর সরাসরি উত্তরসূরী, যা আজ সারা আরব বিশ্বে লেখনী এবং আনুষ্ঠানিক কথোপকথনের ক্ষেত্রে ব্যবহৃত হয়, উদাহরণস্বরূপ উপস্থিত বক্তৃতা, কিছু রেডিও সম্প্রচার এবং অ-বিনোদন সামগ্রী। যদিও আধুনিক প্রমিত/আদর্শ আরবির শব্দভাণ্ডার এবং শৈলীবিদ্যা ধ্রূপদী আরবি থেকে আলাদা, তবুও এর শব্দতত্ত্ব এবং বাক্যতত্ত্ব মূলত অপরিবর্তিত রয়েছে (যদিও আধুনিক আদর্শ আরবিতে শাস্ত্রীয় আরবির বাক্য কাঠামোকে আংশিকভাবে ব্যবহার করা হয়)। আরব বিশ্বে ধ্রুপদী আরবি এবং আধুনিক আদর্শ আরবির মধ্যে সামান্য পার্থক্য করা হয় এবং উভয়কেই সাধারণত আরবীতে আল-ফুসহা (الفصحى) বলা হয়, যার অর্থ 'বাকপটু'।
লগ পড মাঙ্গারটম মসজিদ
ইতিহাস
মসজিদটি প্রথম বিশ্বযুদ্ধের ইসোনজো ফ্রন্টে কর্মরত অস্ট্রো-হাঙ্গেরিয়ান সেনাবাহিনীর বসনিয় সদস্যরা নির্মাণ করেছিল। সামরিক কর্তৃপক্ষ ১৯১৬ সালের নভেম্বরে একটি ছোট মসজিদ নির্মাণের অনুমতি দেয়। ভবনটির বেশিরভাগই কাটা পাথরের তৈরি। একটি খোদাই করা কাঠের বারান্দা আছে। একটি গম্বুজযুক্ত ছাদ ও একটি বর্গাকার মিনার আছে। একটি পাথরের প্রাচীর এবং গেটযুক্ত লোহার বেড়া দ্বারা বেষ্টিত। মসজিদের কাছের এলাকায় লগ পড ম্যাঙ্গারটম সামরিক কবরস্থান আছে। যেখানে সমস্ত ধর্মের পতিত অস্ট্রো-হাঙ্গেরিয়ান সৈন্যদের সমাহিত করা হয়েছিল।
প্রথম বিশ্বযুদ্ধের শেষে, বসনিয়ার মুসলিম সৈন্যরা বাড়ি ফিরে আসে এবং মসজিদটি অপরিবর্তিত অবস্থায় থাকে। পরবর্তীতে ইতালি এলাকাটিকে সংযুক্ত করে। তবে কয়েক বছর পরে ক্ষয়প্রাপ্ত ভবন ভেঙে পড়ে। বর্তমানে স্থানীয় নাগরিকদের দ্বারা সংরক্ষিত ছয়টি ছবি ছাড়া কিছু নেই।
সুয্যে লিনাক্স এন্টারপ্রাইজ
সুয্যে লিনাক্স এন্টারপ্রাইজ ডেস্কটপ (SUSE Linux Enterprise Desktop), পূর্বের নোভেল লিনাক্স ডেস্কটপ, সুয্যে কর্তৃক সরবরাহকৃত বাণিজ্যিক বাজার লক্ষ্য করে নির্মিত একটি লিনাক্স ডিস্ট্রিবিউশন। ২৪-৩৬ মাস অন্তর, এর নতুন প্রধান সংস্করণগুলো প্রকাশিত হয়। আর ছোট সংস্করণগুলো, সার্ভিস প্যাক, ৯-১২ মাস অন্তর প্রকাশিত হয়। সুয্যে লিনাক্স এন্টারপ্রাইজ পণ্যগুলো ওপেনসুয্যে থেকে অনেক বেশি পরীক্ষিত।
সুয্যে লিনাক্স এন্টারপ্রাইজ ডেস্কটপের সর্বশেষ সংস্করণ হলো ১৫। এটাতে ইভোল্যুশন ৩.২৬ সহ আরও অনেক ওপেন সোর্স প্যাকেজ অন্তর্ভুক্ত থাকে, যেমন— দিয়া, টাইগারভিএনসি, এবং আইএফটিপি।
লোক কবিতা
লোক কবিতা (কখনও কখনও কর্ম কবিতা হিসাবে পরিচিত) হলো এমন কবিতা, যা একটি সমাজের লোককাহিনীর একটি অংশ, সাধারণত তাদের মৌখিক ঐতিহ্যের অংশ। যখন গাওয়া হয়, লোক কবিতা হয়ে ওঠে লোকগান।
বর্ণনা
সাধারণভাবে লোক-কবিতার বিভিন্ন বৈশিষ্ট্য রয়েছে। এটি অনানুষ্ঠানিক এবং আনুষ্ঠানিক হতে পারে, সাধারণত কোনও মালিকের অভাব থাকে এবং এটি সমাজের সাথে "অন্তর্ভুক্ত" হতে পারে এবং এটি বলাটি একটি সুস্পষ্ট সামাজিক কার্যকলাপ হতে পারে। এই শব্দটি মৌখিক ঐতিহ্যের কবিতাগুলিকে বোঝাতে পারে, যা বহু বছরের পুরানো হতে পারে;  অর্থাৎ এটি এমন তথ্য যা সময়ের সাথে সাথে (প্রজন্মের মধ্যে) কেবল কথিত (এবং লিখিত না) আকারে সঞ্চারিত হয়েছিল।  সুতরাং মৌখিক ঐতিহ্য হিসাবে লোক কবিতার মাধ্যমে এটি প্রজন্মের পর প্রজন্মকে প্রচার করার প্রয়োজন হয়।
খিলগাঁও মডেল কলেজ
১৯৭০ সালে খিলগাঁও এলাকার শিক্ষানুরাগী গণ্যমান্য ব্যক্তিবর্গের নিরলস পরিশ্রমে খিলগাঁও মডেল কলেজটি প্রতিষ্ঠিত হয়। স্বল্প সময়েই কলেজটি উচ্চ মাধ্যমিক, স্নাতক (পাস) এবং ১৯৯৭-৯৮ শিক্ষাবর্ষে ৬টি বিষয়ে স্নাতক (সম্মান) কোর্স চালু হয়ে ক্রমান্বয়ে একটি বিষয়ে মাস্টার্স কোর্স চালু হয়েছে।
লোক কবিতা
বর্ণনা
সংজ্ঞাটি এছাড়াও শুধু মৌখিক মহাকাব্য নয়, ল্যাট্রিনালিয়া, শৈশবের কবিতার নানা রূপ ( দড়ি লাফানোর ছড়া,গণনার খেলার কথা  ইত্যাদি), এবং লাইমরিক্স ;  পাশাপাশি বেনামে বা অসম্পূর্ণ কাব্যগুলিসহ অন্তর্ভুক্ত করা যেতে পারে।
খিলগাঁও মডেল কলেজ
ইতিহাস
খিলগাঁও মডেল বিশ্ববিদ্যালয় কলেজ জাতির পিতা বঙ্গবন্ধু শেখ মুজিবুর রহমানের উদ্বোধনের মধ্য দিয়ে ১৯৭০ সালে প্রতিষ্ঠিত এ কলেজটি এলাকার শিক্ষান্নোয়নে উল্লেখযোগ্য ভূমিকা রেখে চলেছে। এলাকাবাসীর যত্নশীলতা এবং কলেজের উন্নয়নে তাদের আন্তরিক প্রচেষ্টা খুবই উৎসাহব্যঞ্জক। অভিভাবকবৃন্দ এবং এলাকার গণ্যমান্য সুধীজনের সমর্থন ও পরামর্শ কলেজটিকে সাফল্যের পথে এগিয়ে যেতে সাহায্য করছে।
লোক কবিতা
বর্ণনা
বর্ণনাকারী লোক কবিতাগুলি প্রায়শই পুনরাবৃত্তি দ্বারা চিহ্নিত করা হয়, একক ঘটনার উপর দৃষ্টি নিবদ্ধ করা হয় (যদি উপস্থিত থাকে তবে সামগ্রিক মহাকাব্যিক বর্ণনার মধ্যে) এবং একটি নৈর্ব্যক্তিক বিবরণ, পাশাপাশি অতিরঞ্জিততা এবং বিপরীত্বের ব্যবহার।
খিলগাঁও মডেল কলেজ
প্রতিষ্ঠা
কলেজে নিয়মিত সেমিস্টার পদ্ধতি চালু হয়েছে। বোর্ড ও বিশ্ববিদ্যালয়ের বিভিন্ন বিষয় পাঠ পরিকল্পনার মাধ্যমে যথাসময়ে সমাপ্ত করা এবং পর্যায়ক্রমিকভাবে পরীক্ষা নিয়ে ছাত্র-ছাত্রীদের মেধা মূল্যায়ন করা হয়, যার ফলশ্রুতিতে মাননীয় প্রধানমন্ত্রী কর্তৃক জাতীয় পর্যায়ে স্বর্ণপদক প্রাপ্ত হয়ে কলেজটির সুনাম প্রতিষ্ঠিত হয়। কলেজের সুন্দর, সুষ্ঠ এবং স্বাভাবিক পরিবেশ বজায় রাখার জন্য গভর্নিং বডির মাননীয় সভাপতি, সদস্যবৃন্দ, স্থানীয় বিদ্যোৎসাহী ব্যক্তিবর্গ, শিক্ষকগণ, কর্মচারীবৃন্দ এবং কলেজের ছাত্র-ছাত্রীবৃন্দ সদা সচেষ্ট। খিলগাঁও চৌরাস্তা সংলগ্ন প্রায় ৭ বিঘা জমির উপর নিরিবিলি ও অত্যন্ত মনোরম পরিবেশে প্রতিষ্ঠানটি অবস্থিত।
লোক কবিতা
বর্ণনা
ধারণা করা হয় যে, ইলিয়াড, ও ওডিসির মতো মহাকাব্যগুলি পূর্বের লোক-কাব্য রূপগুলি থেকে উদ্ভূত হয়েছে বা তৈরি হয়েছে।
অমৌলিক কাজ
অনেক কবি লোকসাহিত্যের কবিতা বা অনুকরণে রীতিতে কাজ করেছেন। এর মধ্যে রয়েছেন জোহান গটফ্রিড হার্ডার, ওয়াল্টার স্কট এবং জোহান লুডভিগ রুনবার্গ প্রমুখ।
ইসলামি উন্নয়ন ব্যাংক
ইসলামী উন্নয়ন ব্যাংক (আইডিবি) (Islamic Development Bank - IDB) (البنك الإسلامي للتنمية) একটি বহুমুখী উন্নয়ন আর্থিক প্রতিষ্ঠান যা সৌদি আরবের জেদ্দায় অবস্থিত। এটি ইসলামী সহযোগিতা সংস্থার অর্থমন্ত্রী ১৯৭৩ সালে প্রতিষ্ঠিত করেন।
মুসলিম সদস্য রাষ্ট্র ও অসদস্য রাষ্ট্রগুলোকে আরো বেশি সহযোগিতা করার জন্য আইডিবি ২২শে মে, ২০১৩ এর অণুমোদিত মূলধন তিনগুণ বাড়িয়ে প্রায় ১৫০ বিলিয়ন ডলার করে। ব্যাংকটি ধারাবাহিকভাবে বিভিন্ন রেটিং সংস্থার দ্বারা সর্বোচ্চ ক্রেডিট রেটিং এএএ অর্জন করে চলেছে।
পরিশোধিত মূলধনের উপর ভিত্তি করে প্রধান অংশীদারগণ হলঃ
আইডিবি জাতিসংঘ সাধারণ পরিষদের একটি পর্যবেক্ষক সংস্থাও।
সদস্যপদ
বর্তমানে ৫৭টি দেশ ব্যাংকটির সদস্য। ব্যাংকটির সদস্য হওয়ার মূল শর্ত হল সদস্যপদপ্রার্থী দেশটিকে ইসলামী সহযোগিতা সংস্থার (ওআইসি) সদস্য হতে হবে। এছাড়াও ব্যাংকটির মূলধনের যোগানে অবদান রাখতে হবে এবং আইডিবির নীতি-নির্ধারক বোর্ডের সমস্ত শর্ত গ্রহণ করতে হবে।
আইডিবি গ্রুপ
আইডিবি গ্রুপ ৫টি সংস্থার সমন্বয়ে গঠিত। সংস্থাগুলো হল - ইসলামী উন্নয়ন ব্যাংক (আইডিবি), ইসলামী গবেষণা ও প্রশিক্ষণ প্রতিষ্ঠান (আইআরটিআই), বেসরকারি ক্ষেত্রে উন্নয়নের জন্য ইসলামী সহযোগিতা (আইসিডি), বিনিয়োগ ও রপ্তানি সক্ষমতায় ইন্স্যুরেন্সের জন্য ইসলামী সহযোগিতা (আইসিআইইসি) এবং আন্তর্জাতিক ইসলামী ব্যবসা ও অর্থনৈতিক কর্পোরেশন (আইটিএফসি)।
নিম্ন রক্তচাপ
থাম্ব|হাইপোটেনশনের (নিম্ন রক্তচাপ) রোগীর রক্তচাপ পরীক্ষা করে দেখানো নিম্ন রক্তচাপ (Hypotension) হল মানব দেহের রক্ত সংবাহন তন্ত্রের এমন একটি অবস্থা যেখানে রক্তের সিস্টোলিক চাপ ৯০ মি.মি.পারদ এর নিচে এবং ডায়াস্টলিক চাপ ৬০ মি.মি. এর নিচে থাকে (বিস্তার:১২০/৮০)। যাই হোক, ক্লিনিক্যালি তখনই নিম্ন রক্তচাপ (Low Blood pressure) বলে যদি উল্লেখযোগ্য লক্ষণ পরিলক্ষিত হয়। এটি সচরাচর রোগের থেকে স্বাভাবিক শারীরতান্ত্রিক অবস্থা। যারা নিয়মিত ব্যায়াম চর্চা করে থাকে, তাদের জন্য এটি সুস্থতার নিয়ামক। যাদের রক্তচাপ অস্বাভাবিক হারে কম,তাদের হৃদক্রিয়া, অন্তঃক্ষরা গ্রন্থি কিংবা মস্তিষ্কজাত সমস্যা থাকতে পারে। এই রক্তচাপ বজায় থাকলে মস্তিষ্ক এবং অন্যান্য অত্যাবশকীয় (vital) অঙ্গে রক্ত সরবারাহ কম থাকার কারণে সেখানে অক্সিজেন এবং পুষ্টির অভাব হতে পারে যা জীবনের জন্য হুমকির কারণ হতে পারে। এরূপ অবস্থাকে শক (Shock) বলে।
পূর্বলক্ষণ
হাইপোটেনশন এর অঙ্কবাচক লক্ষণ হল মাথা ঘোরা। রক্তচাপ পর্যাপ্ত কম হলে অজ্ঞান এবং প্রায়ই হৃদরোগ ঘটবে। এছাড়াও যা যা হতে পারে
কারণ
দেহে রক্তের পরিমাণ হ্রাস পাওয়া কমে যাওয়া, হরমোনের পরিবর্তন, রক্তগাত্রের প্রশস্ততা বেড়ে যাওয়া (Vasodilation), ঔষধের পার্শ্বপ্রতিক্রিয়া, রক্তস্বল্পতা, হৃৎপিন্ডে কিংবা অন্তঃক্ষরা গ্রন্থি এর সমস্যার কারণে নিম্ন রক্তচাপ হতে পারে।
রক্তের পরিমাণ কমে যাওয়া (Hypovolemia) হাইপোটেনশনের প্রধান কারণ। রক্তপাত, অপর্যাপ্ত তরল গ্রহণ (Fluid intake) যেমন অনশন, কিংবা অতিরিক্ত ফ্লুইড বের হয়ে যাওয়া যেমন বমি কিংবা ডায়রিয়া এর কারণে এটি উদ্ভূত হয়।
আলফা ব্লকার কিংবা বিটা ব্লকার ক্রমাগত ব্যবহার করতে থাকলেও নিম্ন রক্তচাপ হয়। বিটা ব্লকার হার্ট রেট এবং হৃতপেশীর কার্যকারিতা উভয়ই কমিয়ে হাইপোটেনশন করে।
অতিরিক্ত রক্তগাত্রের প্রসারণ কিংবা ক্ষুদ্রাতিক্ষুদ্র ধমনীর (arteriole) অপর্যাপ্ত সংকোচনের ফলে হাইপোটেনশন হয়। এর কারণ হল মস্তিষ্কে কিংবা সুষুম্নাকাণ্ডে আঘাত অথবা ডিসঅটোনোমিয়া, স্বয়ংক্রিয় স্নায়ুতন্ত্র ের কার্যকলাপে অসামঞ্জস্যতার ফলে সমবাদী (Sympathetic) স্নায়ুতন্ত্রের আউটপুট কমে যাওয়ার বা parasympathetic স্নায়ুতন্ত্রের ক্রিয়াকলাপ বেশি হওয়া। ডাইইউরেটিক্স অতিরিক্ত ব্যবহারের ফলেও হতে পারে। হার্ট স্ট্রোক এর অন্যতম কারণও এটি হতে পারে। শরীরে ফ্লুইড বেশি, কিন্তু ইলেক্ট্রোলাইট ধরে রাখতে পারে না। ঘামের অনুপস্থিতি, সামান্য মাথা ধরা এবং গাঢ় বর্ণের মূত্র হাইপোটেনশনের নির্দেশক।
প্যাথোফিজিওলজি
মানব দেহে রক্তচাপ স্বয়ংক্রিয় স্নায়ুতন্ত্র দ্বারা নিয়ন্ত্রিত হয় যা sympathetic nervous system; রিসেপ্টর, স্নায়ু এবং হরমোন নিয়ে গঠিত যারা এর উপর কাজ করে যা রক্তচাপ বাড়ায় এবং parasympathetic nervous system; যা রক্তচাপ কমায়। এদের মাঝে সমতা বজায় রাখা এর কাজ।
লক্ষণ
নিম্ন রক্তচাপের সাধারণ রূপ হচ্ছে অর্থোস্ট্যাটিক হাইপোটেনশন, যাকে অবস্থানগত হাইপোটেনশনও বলে।দেহের অবস্থান পরিবর্তন করলে এটি সংঘটিত হয়,সচরাচর একজন ব্যক্তি যদি শোয়া অবস্থা থেকে বসে কিংবা দাড়িয়ে যায়।এটি অস্থায়ী এবং স্বয়ংক্রিয় স্নায়ুতন্ত্রের (Autonomic Nervous System) কার্যকরিতা নির্দেশ করে।এটি হাইপোভলেমিয়াতে দেখা যায়।
শোয়া,বসা এবং দাঁড়িয়ে থাকা অবস্থায় রক্তচাপ এবং হার্ট রেট মেপে (প্রতি অবস্থানের মাঝে ২ মিনিট বিরতি দিয়ে) অর্থোস্ট্যাটিক হাইপোটেনশনের উপস্থিতি নিশ্চিত হয়া যায়।যদি ২০ মি.মি পারদ চাপ সিস্টোলিক চাপে (ক্ষেত্রবিশেষে ১০ মি.মি পারদ চাপ ডায়াস্টলিক চাপ) কম হয় এবং হার্ট রেট ২০ বার /মিনিট বাড়ে, তবে এটি অর্থোস্ট্যাটিক হাইপোটেনশনকে নির্দেশ করে।
আরেকটি,কিন্তু দুর্লভ ফর্ম postprandial হাইপোটেনশন, খাওয়ার পর 30 থেকে 75 মিনিটের যেটা রক্তচাপের প্রচণ্ড হ্রাস করে।অনেক পরিমাণ রক্ত যখন খাদ্য হজম এবং শোষণের জন্য অন্ত্রে পাঠাতে হয়, তখন শরীরকে কার্ডিয়াক আউটপুট এবং রক্তবাহী নালিকার সংকোচন(vesoconstriction)  বাড়াতে হয় যাতে শরীরের অপরিহার্য অঙ্গে যেমন মস্তিষ্কে রক্ত সরবরাহ নিশ্চিত হয়। খাবার পরে (postprandial) হাইপোটেনশন, স্বয়ংক্রিয় স্নায়ুতন্ত্রের কার্যকরিতার অভাব কিংবা বয়সের কারণে হতে পারে।
রোগ নির্ণয়
অধিকাংশ ক্ষেত্রে স্বাস্থ্যসম্মত রক্তচাপ হল ১২০/৮০ মি.মি পারদ চাপ। ২০ মি.মি পারদের মত অল্প পার্থক্যে অস্থায়ী হাইপোটেনশন হতে পারে।
চিকিৎসা
হাইপোটেনশনের চিকিৎসা এর কারণের উপর নির্ভর করে।খাদ্যে কিছু ইলেক্ট্রোলাইট যোগ করা গেলে তা মৃদু হাইপোটেনশন রোধ করে।সকালে ক্যাফেইন আরও কার্যকর হতে পারে।মৃদু হাইপোটেনশনে রোগীকে পিঠের উপর শুইয়ে পা উপরে উঠিয়ে রাখার পজিশনে রাখলে ভেনাস রিটার্ন বাড়ে, এভাবে বুক এবং মস্তিষ্কে রক্ত সরবরাহ নিশ্চিত হয়।
মধ্যবর্তী টার্মের চিকিৎসা
টেনিস বলের ক্রিকেট
টেনিস বলের ক্রিকেট ক্রিকেট খেলারই একটি রূপ যাতে টেনিস বল ব্যবহার করে খেলা হয়।  ভারত, পাকিস্তান, বাংলাদেশ শ্রীলঙ্কা এবং নেপাল এর মতো দক্ষিণ-এশীয় ক্রিকেটে খেলিয়ে দেশগুলিতে এই ধরনের ক্রিকেট খেলা খুব জনপ্রিয়। ইউএই, ওমান, বাহারিন কাতার এবং সৌদি আরব এর মতো মধ্য প্রাচ্যের দেশগুলিতে দক্ষিণ-এশীয় দেশের কর্মরত বিশেষজ্ঞদের কারণে এবং যুক্তরাষ্ট্র এবং কানাডার অভিবাসীদের কারণে সে সব দেশেও এই প্রকার ক্রিকেটের চল রয়েছে। এটি সাধারণত তরুণরা খেলে থাকেন। প্রচলিত শক্ত ক্রিকেট বলের তুলনায় এই টেনিস বলে খেলা তুলনায় সহজ। টেনিস বল নরম হওয়ায় আঘাত প্রাপ্তির সম্ভাবনা অনেক কম হয় এবং তাঁরা নিরাপদ বোধ করেন।
ইতিহাস
ঘনবসতিপূর্ণ ভারত এবং পাকিস্তানি শহরে যেমন করাচি, কলকাতা, লাহোর এবং মুম্বাই এ যেখানে ক্রিকেট খেলার মাঠ এবং প্রতিরক্ষামূলক সরঞ্জামগুলি সাধারণের কাছে সহজলভ্য নয়, সেই রকম শহরেই টেনিস বলের ক্রিকেটের সূচনা হয়েছিল। এটি ১৯৯০ এর দশকের গোড়ার দিকে জনপ্রিয় হয়ে ওঠে এবং শচীন তেন্ডুলকর, ওয়াসিম আকরাম এবং শোয়েব আখতার এর মতো ক্রিকেটারদের প্রতিভার বিকাশ ঘটাতে তাঁদের অল্প বয়সে এই প্রকার ক্রিকেটের অবদান রয়েছে।
নিয়মাবলী এবং খেলার শৈলী
এই খেলাটিতে টেনিস বল এর আরও কঠিন সংস্করণ ব্যবহৃত হয়। খেলায় ওভার সংখ্যা হয় ছয় থেকে পঁচিশের মধ্যে যে কোনও সংখ্যক। বলটি পেশাদার ক্রিকেট বলের মতো শক্ত নয় বিবেচনা করে গ্লাভস, প্যাড এবং হেলমেটের মতো প্রতিরক্ষামূলক সরঞ্জাম ব্যবহার ঐচ্ছিক। এই রকমের ক্রিকেটে বেশিরভাগ ক্ষেত্রে খেলার মাঠ হয় কোনও রাস্তা অথবা কম্পাউন্ড। এই জাতীয় পরিস্থিতিতে পিচিং ক্যাচ বা ঐ জাতীয় অন্য কোনও কোনও স্থানীয় নিয়ম থাকতে পারে। ভারতে এই খেলায় ব্যবহৃত টেনিস বলগুলি হতে পারে নোডেনস, কসকো অথবা ভিকি। মার্কিন যুক্তরাষ্ট্র এবং কানাডার মতো অন্যান্য দেশে সেটি হতে পারে উইলসন অথবা স্ল্যাজেঞ্জার। এটিই ক্রিকেটের একমাত্র ফর্ম যেখানে প্রকৃত ক্রিকেটের নিয়মগুলি সাধারণতভাবে প্রয়োগ করা হয় না।
টুর্নামেন্ট এবং প্রতিযোগিতা
টেনিস বলের ক্রিকেট খেলা প্রথম শ্রেণীর ম্যাচ অথবা এক দিবসীয় ম্যাচের তুলনায় যেহেতু সংক্ষিপ্ত সংস্করণ হিসাবে বিবেচনা করা যায় তাই সেগুলি সপ্তাহান্তের বিনোদনমূলক খেলার জন্য বিশেষভাবে উপযুক্ত। দক্ষিণ এশিয়ার শহর ও গ্রামে এটি সাধারণত রাস্তায় এবং রাস্তার বাইরে অথবা কৃষিক্ষেতে খেলা হয়। মধ্য প্রাচ্যের দেশগুলিতে এটি সাধারণত খোলা মরুভূমিতে খেলা হয়। অন্যদিকে মার্কিন যুক্তরাষ্ট্র এবং কানাডায় বেসবল ডায়মন্ড গ্রাউন্ড ব্যবহার করা হয়।
খেলোয়াড়
অনেক আন্তর্জাতিক ক্রিকেটার টেনিস বলের ক্রিকেটার হিসাবে যাত্রা শুরু করেছিলেন। সুনীল গাভাস্কার গলি ক্রিকেট খেলতেন এবং মাঠের 'ভি' অঞ্চলে তাঁর বেশি স্কোর হওয়ার কারণের পেছনে এই রকম খেলার পরোক্ষ ভূমিকা ছিল। কেদার যাদব টেনিস বল টুর্নামেন্টের কল্যাণে কয়েক বছরের মধ্যে খেলায় শীর্ষে উঠেছিলেন।
ময়না কুমারী
সংক্ষেপে উল্লেখ
ময়না কুমারী ছিলেন ভারতের স্বাধীনতা সংগ্রামের নাম নাজানা একজন বীর কন্যা। আজ হয়তো ইতিহাসে কোন স্থান পায়নি, কিন্তু আমাদের উচিৎ তাদের সমন্ধে জানা।১৮৫৭ সালের ভারতীয় স্বাধীনতা সংগ্রামের যুদ্ধ শুরু থেকেই জয়লাভ করেছিল। ভারতীয় যোদ্ধাদের নেতৃত্বে দিয়েছিলেন নান সাহেব পেশোয়া। তিনি তাঁর সহকর্মীদের পরামর্শে বিথুর প্রাসাদ ছেড়ে যাওয়ার সিদ্ধান্ত নিয়েছেন। তাঁর পরিকল্পনা ছিল কোনও নিরাপদ জায়গায় গিয়ে আবার সেনা সংগ্রহ করা এবং ব্রিটিশরা নতুন ফ্রন্ট নেয়।
ময়না কুমারী ছিলেন নানাসাহেবের দত্তক কন্যা। সেই সময় তিনি মাত্র ১৩ বছর বয়সী ছিলেন। নানাসাহেব বিভ্রান্ত হয়েছিলেন এর সাথে কী করবেন? নতুন জায়গায় পৌঁছতে কত দিন সময় লাগে এবং কত অসুবিধা পথে আসে তা জানেন না। সুতরাং ময়না কুমারীকে সঙ্গে নেওয়া তবুও হয়তো বিপদ থেকে মুক্ত হতে পারব না; তবে প্রাসাদে ছেড়ে যাওয়া কঠিন ছিল।এমন পরিস্থিতিতে ময়না প্রাসাদে থাকার ইচ্ছা প্রকাশ করেছিলেন। নানাসাহেব তাকে বুঝিয়ে দিয়েছিলেন যে ব্রিটিশরা তাদের বন্দীদের সাথে খুব খারাপ আচরণ করে।
ময়নানা কুমারী তো এক কন্যা ছিল, তাকে ছেড়ে চলে যাওয়া কি সম্ভব। সুতরাং, তার সঙ্গে কিছু খারাপ আচরণ হতে পারে; তবে ময়না একজন সাহসী কন্যা ছিল। তিনি অস্ত্র চালনাও শিখেছিলেন। তিনি বলেছিলেন যে আমি একজন বিপ্লবীর কন্যা। আমি জানি কীভাবে আমার দেহ এবং মহিলাদের ধর্ম রক্ষা করতে হয়। তাই নানাসাহেব তাকে কিছু বিশ্বস্ত সৈন্য নিয়ে সেখানে থেকে চলে যেতে বাধ্য হয়েছিল। কিন্তু কিছু দিন পরে ব্রিটিশ সেনাপতি গুপ্তচরদের কাছ থেকে তথ্য পেয়ে প্রাসাদটি ঘিরে ফেলে এবং কামান থেকে গুলি চালানো শুরু করে।
ময়নানা কুমারী এতে বেরিয়ে এলো। সেনাপতি প্রায়ই নানা সাহেবের দরবারে আসতেন। তাই ময়না তার মেয়ে মেরির এক ভাল বন্ধু হয়ে গেল। ময়নার বিষয়টি উল্লেখ করেছিলেন এবং তাকে প্রাসাদটি ভেঙে ফেলার প্রতিরোধ করেছিলেন; কিন্তু জেনারেল আউট্রামের আদেশে সেনাপতি বাধ্য হয়েছিল। তাই তিনি ময়নাকে গ্রেপ্তারের নির্দেশ দেন। কিন্তু ময়না রাজবাড়ির সমস্ত গোপন রাস্তা এবং কক্ষগুলি জানত। সৈন্যরা তাকে ধরার জন্য এগিয়ে যেতে যেতে সে সেখান থেকে অদৃশ্য হয়ে গেল। সেনাপতির আদেশে, কামানগুলিতে আবার আগুন ধরিয়ে দেয় এবং তার কারণে কয়েক ঘন্টার মধ্যে প্রাসাদটি ভেঙে ফেলা হয়।কমান্ডার ভেবেছিল যে ময়না কুমারী হয়ত সেই প্রাসাদেই চাপা পড়ে মারা গিয়েছিল। তাই তিনি ফিরে গেলেন।
ময়নানা কুমারী বেঁচে ছিলেন। রাতে সে তার গোপন রাস্তা থেকে বেরিয়ে আসে, তার এখন কী করা উচিত তা ভাবতে শুরু করে। তিনি জানতেন না যে প্রাসাদটি ভেঙে দেওয়ার পরেও কিছু সৈন্য সেখানে রেখে দিয়েছেন। সেখানের দুই সৈনিক তাকে ধরে জেনারেল আউট্রামের কাছে উপস্থিত করেন। এদিকে নানা সাহেবের উপরে এক লক্ষ টাকা পুরস্কার ঘোষণা করা হয়েছিল। জেনারেল আউট্রামের তাদের ধরতে এবং আন্দোলনটিকে পুরোপুরি চূর্ণ করতে এবং ব্রিটেনে বসে থাকা শাসকদের কাছ থেকে একটি বড় পুরস্কার পেতে চেয়েছিলেন।
ময়না কুমারীকে সে ভেবেছিল ছোট্ট একটা মেয়ে। তাই তাকে প্রথমে ভালো ভাবে বুঝিয়ে বলেন, তাদের পরিকল্পনা কি ছিল। তবে মইনা চুপ করে বসে রইল, তিনি কোন উত্তর দিলেন না। এভাবেই কিছুক্ষন সময় বলার পরেও, ময়নার মুখ থেকে কোন শব্দ বের হলো না। এই দেখে তাকে জীবিত পুড়িয়ে ফেলার হুমকি দেওয়া হয়েছিল; তবে ময়না তাতেও বিচলিত হয়নি। অবশেষে আউট্রাম তাকে একটি গাছের সাথে বেঁধে পুড়িয়ে দেওয়ার নির্দেশ দিল। নির্মম সৈন্যরাও তাই করেছিল। একটি গাছের সাথে বেঁধে, গায়ে আগুন লাগিয়ে দেয়। দিনটি ছিল ১৮৫৭ সালের ৩ রা সেপ্টেম্বর রাতে। মাত্র ১৩ বছর বয়সী ময়না নিঃশব্দে আগুনে পুড়ে ছাই হয়ে যায়। এইভাবে, তিনি দেশের জন্য আত্মত্যাগকারী শিশুদের তালিকায় তাঁর নাম লেখেন।
তাল (দ্ব্যর্থতা নিরসন)
তাল বলতে বোঝানো হতে পারে -
আমেরিকার আদিবাসী
মার্কিন যুক্তরাষ্ট্র (ইংরেজি: United States of America ইউনাইটেড্ স্টেইট্‌স্ অফ্ আমেরিকা; সংক্ষেপে ইউনাইটেড স্টেটস বা ইউ. এস.) উত্তর আমেরিকায় অবস্থিত একান্ন রাজ্য ও একটি যুক্তরাষ্ট্রীয় জেলা নিয়ে গঠিত এক যুক্তরাষ্ট্রীয় সাংবিধানিক প্রজাতন্ত্র। এই দেশটি যুক্তরাষ্ট্র নামেও পরিচিত। উত্তর আমেরিকা মহাদেশের মধ্যভাগে অবস্থিত আটচল্লিশটি রাজ্য ও রাজধানী ওয়াশিংটন ডিসি অঞ্চলসহ মার্কিন যুক্তরাষ্ট্রের মূল ভূখণ্ডটি পশ্চিমে প্রশান্ত ও পূর্বে আটলান্টিক মহাসাগরদ্বয়ের মধ্যস্থলে অবস্থিত; এই অঞ্চলের উত্তর ও দক্ষিণ সীমান্তে অবস্থিত যথাক্রমে কানাডা ও মেক্সিকো রাষ্ট্রদ্বয়। আলাস্কা রাজ্যটি অবস্থিত মহাদেশের উত্তর-পশ্চিমে; এই রাজ্যের পূর্ব সীমান্তে রয়েছে কানাডা ও পশ্চিমে বেরিং প্রণালী পেরিয়ে রয়েছে রাশিয়া। হাওয়াই রাজ্যটি মধ্য-প্রশান্ত মহাসাগরীয় অঞ্চলে অবস্থিত একটি দ্বীপপুঞ্জ। এছাড়াও ক্যারিবীয় সাগর ও প্রশান্ত মহাসাগরের অনেক অঞ্চল মার্কিন যুক্তরাষ্ট্রের অধিকারভুক্ত।
মার্কিন যুক্তরাষ্ট্রের আয়তন প্রায় ৯৮.৩ লক্ষ বর্গকিলোমিটার (৩৭.৯ লক্ষ বর্গমাইল)। দেশটির জনসংখ্যা প্রায় ৩০ কোটি ৯০ লক্ষ। সামগ্রিক আয়তনের হিসেবে মার্কিন যুক্তরাষ্ট্র বিশ্বের তৃতীয় অথবা চতুর্থ বৃহত্তম রাষ্ট্র। আবার স্থলভূমির আয়তন ও জনসংখ্যার হিসেবে যুক্তরাষ্ট্র বিশ্বের তৃতীয় বৃহত্তম দেশ। মার্কিন যুক্তরাষ্ট্রের সমাজ বিশ্বের সর্বাপেক্ষা বৈচিত্র্যমণ্ডিত বহুজাতিক সমাজব্যবস্থা। বহু দেশ থেকে বিভিন্ন জাতির মানুষের অভিবাসনের ফলে মার্কিন যুক্তরাষ্ট্র আজ একটি বহুসংস্কৃতিবাদী দেশ।[১০] মার্কিন যুক্তরাষ্ট্রের অর্থনীতি বিশ্বের বৃহত্তম জাতীয় অর্থনীতি। ২০০৮ সালে দেশের আনুমানিক জিডিপি হার ছিল ১৪.৪ ট্রিলিয়ন মার্কিন ডলার (নামমাত্র বিশ্ব জিডিপির এক চতুর্থাংশ এবং ক্রয় ক্ষমতা সমতায় বিশ্ব জিডিপির এক পঞ্চমাংশ)।[১১][১২]
আমেরিকার আদিম অধিবাসীরা সম্ভবত এশীয় বংশোদ্ভুত। মার্কিন যুক্তরাষ্ট্রের মূল ভূখণ্ডে এরা কয়েক হাজার বছর ধরে বসবাস করছে। তবে নেটিভ আমেরিকানদের জনসংখ্যা ইউরোপীয় উপনিবেশ স্থাপনের পর থেকে মহামারী ও যুদ্ধবিগ্রহের প্রকোপে ব্যাপক হ্রাস পায়। প্রাথমিক পর্যায়ে আটলান্টিক মহাসাগর তীরস্থ উত্তর আমেরিকার তেরোটি ব্রিটিশ উপনিবেশ নিয়ে গঠিত হয়েছিল মার্কিন যুক্তরাষ্ট্র। ১৭৭৬ সালের ৪ জুলাই এই উপনিবেশগুলি একটি স্বাধীনতার ঘোষণাপত্র জারি করে। এই ঘোষণাপত্রের মাধ্যমে উপনিবেশগুলি তাঁদের আত্মনিয়ন্ত্রণের অধিকার ঘোষণা করে এবং একটি সমবায় সংঘের প্রতিষ্ঠা করে। আমেরিকার স্বাধীনতা যুদ্ধে এই বিদ্রোহী রাজ্যগুলি গ্রেট ব্রিটেনকে পরাস্ত করে। এই যুদ্ধ ছিল ঔপনিবেশিকতার ইতিহাসে প্রথম সফল ঔপনিবেশিক স্বাধীনতা যুদ্ধ।[১৩] ১৭৮৭ সালের ১৭ সেপ্টেম্বর ক্যালিফোর্নিয়া কনভেনশন বর্তমান মার্কিন সংবিধানটি গ্রহণ করে। পরের বছর এই সংবিধান সাক্ষরিত হলে যুক্তরাষ্ট্র একটি শক্তিশালী কেন্দ্রীয় সরকার সহ একক প্রজাতন্ত্রে পরিণত হয়। ১৭৯১ সালে সাক্ষরিত এবং দশটি সংবিধান সংশোধনী সংবলিত বিল অফ রাইটস একাধিক মৌলিক নাগরিক অধিকার ও স্বাধীনতা সুনিশ্চিত করে।
ঊনবিংশ শতাব্দীতে যুক্তরাষ্ট্র ফ্রান্স, স্পেন, যুক্তরাজ্য, মেক্সিকো ও রাশিয়ার থেকে জমি অধিগ্রহণ করে এবং টেক্সাস প্রজাতন্ত্র ও হাওয়াই প্রজাতন্ত্র অধিকার করে নেয়। ১৮৬০-এর দশকে রাজ্যসমূহের অধিকার ও দাসপ্রথার বিস্তারকে কেন্দ্র করে গ্রামীণ দক্ষিণাঞ্চল ও শিল্পোন্নত উত্তরাঞ্চলের বিবাদ এক গৃহযুদ্ধের জন্ম দেয়। উত্তরাঞ্চলের বিজয়ের ফলে দেশের চিরস্থায়ী বিভাজন রোধ করা সম্ভব হয়। এরপরই যুক্তরাষ্ট্রে দাসপ্রথা আইনত রদ করা হয়। ১৮৭০-এর দশকেই মার্কিন অর্থনীতি বিশ্বের বৃহত্তম অর্থনীতির শিরোপা পায়।[১৪] স্পেন-মার্কিন যুদ্ধ ও প্রথম বিশ্বযুদ্ধ সামরিক শক্তি হিসেবে মার্কিন যুক্তরাষ্ট্রকে প্রতিষ্ঠা দান করে। দ্বিতীয় বিশ্বযুদ্ধের সময় এই দেশ প্রথম পরমাণু শক্তিধর রাষ্ট্র হিসেবে আত্মপ্রকাশ করে এবং রাষ্ট্রসংঘ নিরাপত্তা পরিষদে স্থায়ী সদস্যপদ লাভ করে। ঠান্ডা যুদ্ধের শেষভাগে এবং সোভিয়েত ইউনিয়নের পতনের পর মার্কিন যুক্তরাষ্ট্র বিশ্বের একমাত্র মহাশক্তিধর রাষ্ট্রে পরিণত হয়। বিশ্বের মোট সামরিক ব্যয়ের দুই-পঞ্চমাংশ খরচ করে এই দেশ। বর্তমানে মার্কিন যুক্তরাষ্ট্র বিশ্বের অন্যতম প্রধান অর্থনৈতিক, রাজনৈতিক ও সাংস্কৃতিক শক্তিধর রাষ্ট্র।[১৫] ১৯৩০ এর দশকে ও একবিংশ শতকের প্রথম দশকের শেষে আমেরিকার অর্থনীতি 'অর্থনেতিক মহামন্দা' বা 'গ্রেট ডিপ্রেশন'র স্বীকার হয়।
নামকরণ
১৫০৭ সালে জার্মান মানচিত্রকর মার্টিন ওয়াল্ডসিম্যুলার বিশ্বের একটি মানচিত্র প্রকাশ করেন। এই মানচিত্রে তিনি ইতালীয় আবিষ্কারক ও মানচিত্রকর আমেরিগো ভেসপুচির নামানুসারে পশ্চিম গোলার্ধের নামকরণ করেন "আমেরিকা"।[১৬] মার্কিন যুক্তরাষ্ট্রের স্বাধীনতার ঘোষণাপত্রে পূর্বতন ব্রিটিশ উপনিবেশগুলি প্রথম দেশের আধুনিক নামটি ব্যবহার করে। ১৭৭৬ সালের ৪ জুলাই "unanimous Declaration of the thirteen united States of America" নামে এই ঘোষণাপত্রটি "Representatives of the united States of America" কর্তৃক গৃহীত হয়।[১৭] ১৭৭৭ সালের ১৫ নভেম্বর দ্বিতীয় মহাদেশীয় কংগ্রেসে আর্টিকলস অফ কনফেডারেশন বিধিবদ্ধকরণের মাধ্যমে বর্তমান নামটি চূড়ান্ত হয়। এই আর্টিকেলে বলা হয়েছিল: "The Stile of this Confederacy shall be 'The United States of America.'" সংক্ষিপ্ত নাম হিসেবে the United States নামটি প্রামাণ্য। অন্যান্য প্রচলিত নামগুলি হল the U.S., the USA, ও America। কথ্য নামগুলি হল the U.S. of A. ও the States। ক্রিস্টোফার কলম্বাসের নামানুসারে কলম্বিয়া নামটি এককালে মার্কিন যুক্তরাষ্ট্রের নাম হিসেবে ব্যবহৃত হত। "ডিস্ট্রিক্ট অফ কলম্বিয়া" নামের মধ্যে এই নামটির আজও অস্তিত্ব রয়েছে।
মার্কিন নাগরিকেরা বাংলা ভাষায় "মার্কিনী" নামে পরিচিত। মার্কিন যুক্তরাষ্ট্র-সংক্রান্ত বিশেষণ হিসেবে "মার্কিন" শব্দটি ব্যবহার করা হয়।[১৮]
ইতিহাস
মূল নিবন্ধ: যুক্তরাষ্ট্রের ইতিহাস
আদি আমেরিকান ও ইউরোপীয় উপনিবেশ
মূল নিবন্ধ: যুক্তরাষ্ট্রের আদিবাসী
যুক্তরাষ্ট্রের মূল ভূমি এবং আলাস্কাতে বর্তমানে যে আদিবাসীরা বাস করে তারা এশিয়া থেকে অভিবাসী হয়ে এ অঞ্চলে এসেছিল। তারা আজ থেকে প্রায় ৪০,০০০ বছর আগে থেকে আসা শুরু করেছিল বলে ধারণা করা হয়। কমপক্ষে ১২,০০০ বছর আগে তাদের আসার ব্যাপারটি তো প্রায় নিশ্চিত। প্রাক-কলাম্বীয় যুগের অনেক আদিবাসী সম্প্রদায়ই অগ্রসর কৃষি, স্থাপত্য এবং রাজ্য-সদৃশ সমাজব্যবস্থা গড়ে তুলেছিল। ইউরোপীয় অভিযাত্রী ক্রিস্টোফার কলম্বাস ১৪৯৩ সালের নভেম্বর ১৯ তারিখে আমেরিকা অঞ্চলের পুয়ের্তো রিকোতে এসেছিলেন। এর মাধ্যমে আদিবাসী আমেরিকানদের সাথে ইউরোপীয়দের প্রথম পরিচয় হয়। এর পর অধিকাংশ আমেরিকান আদিবাসীরাই ইউরেশিয়া অঞ্চলের মহামারী রোগে আক্রান্ত হয়ে মারা গেছে।